Keenan Evans

Kynanas Evansas (Keenan Evans, g. 1996 m. rugpjūčio 23 d.) – Jungtinių Amerikos Valstijų krepšininkas, įžaidėjas arba atakuojantis gynėjas.

Gimė Ričardsone (Teksasas), JAV olimpinio šuolininko į aukštį Kenio Evanso sūnus. Rungtyniavo už Loido V. Berknerio mokyklą. 2014–2018 m. atstovavo Teksaso technologijų universiteto komandą „Raiders“.Murphree, Marcus. „Berkner star guard Keenan Evans signs with Texas Tech basketball“. The Dallas Morning News. 2018 m. debiutavo NBA G lygoje. 2019 m. išvyko į Europą, rungtyniavo Bosnijoje ir Hercegovinoje, Izraelyje. 2021–2022 m. sezoną praleidęs Tel Avivo „Maccabi“ klube, kitą vasarą sudarė dvejų metų kontraktą su Kauno „Žalgiriu“. „Zalgiris Kaunas lands Keenan Evans“. Sportando

„Žalgiryje“ K. Evansas Pasižymėjo itin rezultatyviu ir naudingu žaidimu, buvo komandos lyderis (vid. 16,8 tšk., 18,4 naud. balų pirmajame „Eurolygos“ rate), bet sausio 5 d., varžybose prieš „Fenerbahçe“ patyrė Achilo sausgyslės traumą ir iškrito iš sudėties visam likusiam sezonui.Evansui sezonas baigtas – krepšininkui atlikta operacija, basketnews.lt Po traumos grįžo dar geresnės formos. 2023–2024 m. sezone, Eurolygoje rinko po 17,3 taško, 3,9 rezultatyvaus perdavimo ir 18,3 naudingumo balo. 2024 m. gegužės 26 d. LKL ketvirfinalio rungtynėse prieš Panevėžio „Lietkabelį“ patyrė kelio girnelės raiščio plyšimo traumą, kurios reabilitacija truko daugiau nei metus.Traumą patyrusiam K.Evansui atlikta kelio operacija, zalgiris.lt

2024 m. liepos pradžioje pasirašė trijų metų sutartį su Graikijos Pirėjo „Olympiakos“ klubu.Olympiacos signs Keenan Evans, euroleaguebasketball.net „Olympiakos“ sudėtyje debiutavo 2025 m. lapkričio 9 d. Graikijos lygos susitikime prieš Kardicos „Iaponiki“, pelnė 15 taškų,Vėl į aikštę žengęs Evansas: „Nuostabus jausmas“, basketnews.lt, tačiau kitose rungtynėse, Eurolygos susitikime prieš Kauno „Žalgirį“, praleidęs aikštelėje vos 2 minutes, Kinanas Evansas patyrė dar vieną Achilo sausgyslės traumą.Evanso sezonas baigėsi tik sugrįžus, basketnews.lt

 Laimėjimai 
 Izraelio krepšinio lygos taurė: 2021 m.
 Bosnijos ir Hercegovinos krepšinio lyga: 2020 m.
 Karaliaus Mindaugo taurė 2023, 2024 m.
 Lietuvos krepšinio lyga 2023 m.

 Šaltiniai 

Kategorija:JAV krepšininkai
Kategorija:Užsienio krepšininkai Lietuvos komandose